भूस्थिर कक्षा
भूस्थिर कक्षा अथवा भूमध्य रेखीय भूस्थिर कक्षा पृथ्वी से 35786 किमी ऊँचाई पर स्थित उस कक्षा को कहा जाता है जहाँ पर यदि कोई उपग्रह है तो वह पृथ्वी से हमेशा एक ही स्थान पर दिखाई देगा। यह कक्षा भूमध्य रेखा पर स्थित होगी एवं उपग्रह के घुर्णन की दिशा पृथ्वी के घूर्णन के समान होगी।
तुंगतामापी
सबसे साधारण प्रकार का यंत्र चिन्हित (calibrated), शुष्क दाबमापी (Aneroid Barometer) होता है, जिसमें मापक (scale) का अंकन इस प्रकार होता है कि निर्देशसूचिका विभिन्न स्थानों की दाब के अंतर एवं यंत्र में दाब परिवर्तन को स्वत: ऊँचाई के रूप में व्यक्त कर सके। ताप तथा स्थानीय वायु-दाब-जनित त्रुटियों को शुद्ध कर इस यंत्र कं द्वारा वायुयान आदि की ऊँचाई ज्ञात की जा सकती हैं। साथ ही इसके द्वारा अवरोहण अड्डे की भी ऊँचाई ज्ञात की जा सकती हे। दूसरे प्रकार के यंत्र को भूप्रदेश निर्वाधिका सूचक (Terrain Clearance Indicator) कहते हैं। जिसमें प्रयुक्त रेडियो लहरों (radio waves) की उछाल द्वारा ध्वनि एवं प्रतिध्वनि में लगनेवाली कालाविधि से विभिन्न स्थानों की ऊँचाई ज्ञात की जा सकती हैं।